कोलकाता के साल्ट लेक में झुग्गियों में आग लगी, फायर ब्रिगेड की 10 गाड़ियां मौके पर
Breaking News Headlines Today, Pictures, Videos and More From Dainik Bhaskar (दैनिक भास्कर), देश में पिछले 24 घंटे में कोरोना के 10 हजार 112 नए मामले सामने आए हैं, जबकि 29 लोगों की मौत हुई है। इस दौरान 9 हजार 833 लोग ठीक हुए हैं
कोलकाता के साल्ट लेक में फाल्गुनी अबासन के पास झुग्गी क्षेत्र में रविवार शाम को भीषण आग लग गई। दमकल की 10 गाड़ियां मौके पर मौजूद हैं। किसी के हताहत होने की खबर नहीं है।
अन्य खबरें भी पढ़ें...
पंजाब के गुरदासपुर जिले में टूटा हुआ पाकिस्तानी ड्रोन मिला, तलाशी अभियान जारी
पंजाब में गुरदासपुर के सीमावर्ती कस्बे डेरा बाबा नानक गांव में रविवार को एक टूटा हुआ पाकिस्तानी ड्रोन मिला।बीएसएफ ने कहा कि फसलों की कटाई के दौरान किसानों को यह ड्रोन खेत में मिला। इलाके में तलाशी अभियान जारी है।
कुनो नेशनल पार्क में साउथ अफ्रीका से लाए गए चीते उदय की मौत, कुछ दिनों से बीमार था
मध्य प्रदेश के कुनो नेशनल पार्क में साउथ अफ्रीका से लाए गए चीते उदय की मौत हो गई। मध्य प्रदेश के चीफ कंजरवेटर ऑफ फॉरेस्ट जेसी चौहान ने बताया कि चीता कुछ समय से बीमार था। इलाज के दौरान उसकी मौत हो गई। कुछ दिनों पहले मादा चीता साशा की भी मौत हो गई थी।
मेघालय में आया रिक्टर स्केल पर 3.5 तीव्रता का भूकंप, साउथ गारो हिल्स में था केंद्र
मेघालय में रविवार दोपहर को भूकंप के झटके महसूस किए गए। नेशनल सेंटर फॉर सीस्मोलॉजी के मुताबिक, दोपहर 3.33 बजे रिक्टर स्केल पर 3.5 तीव्रता का भूकंप आया। भूकंप का केंद्र साउथ गारो हिल्स इलाके में जमीन में 5 किमी की गहराई में था। अभी तक जान-माल के नुकसान की कोई खबर नहीं है।
अहमदाबाद जिले में सीवेज की सफाई के दौरान दो लोगों की मौत
गुजरात के अहमदाबाद जिले में शनिवार शाम को सीवेज की सफाई के दौरान दो लोगों की मौत हो गई। दोनों की मौत का कारण दम घुटना बताया जा रहा है। घटना अहमदाबाद जिले के ढोलका शहर की है। बताया जा रहा है कि दोनों सीवेज में उतरते ही बेहोश हो गए थे। इसके बाद दोनों को निकालकर अस्पताल पहुंचाया गया, जहां डॉक्टरों ने उन्हें मृत घोषित कर दिया।
WFI प्रमुख के खिलाफ फिर प्रदर्शन करने जंतर-मंतर पहुंचे पहलवान
रेसलिंग फेडरेशन ऑफ इंडिया (WFI) के प्रमुख बृजभूषण सिंह के खिलाफ प्रदर्शन के लिए पहलवान फिर से जंतर-मंतर पहुंच गए हैं। सूत्रों के अनुसार 7 महिला पहलवानों ने सिंह के खिलाफ पार्लियामेंट स्ट्रीट थाने में शिकायत दर्ज कराई है। पहलवानों ने कहा- 3 महीने हो गए, और हमें न्याय नहीं मिला, इसलिए हम फिर से विरोध कर रहे हैं। पढ़ें पूरी खबर...
केरल दौरे से पहले प्रधानमंत्री को धमकी भरी चिट्‌ठी भेजने वाला गिरफ्तार
प्रधानमंत्री नरेंद्र मोदी बम से उड़ाने की धमकी देने वाले शख्स को पुलिस ने रविवार को गिरफ्तार कर लिया है। प्रधानमंत्री 24 अप्रैल को केरल दौरे पर जाने वाले हैं। 17 अप्रैल को केरल भाजपा मुख्यालय में एक शख्स ने प्रधानमंत्री को सुसाइड अटैक में बम से उड़ाने की धमकी भरी चिट्‌ठी भेजी। 22 अप्रैल को केरल भाजपा अध्यक्ष के सुरेंद्रन ने पुलिस में शिकायत की थी। पूरी खबर पढ़ें...
कांग्रेस यूथ विंग प्रेसिडेंट श्रीनिवास को असम पुलिस का नोटिस, 2 मई को होगी पूछताछ
यूथ कांग्रेस (IYC) के नेशनल प्रेसिडेंट श्रीनिवास बीवी को असम पुलिस ने रविवार को नोटिस जारी किया है। पुलिस ने श्रीनिवास को 2 मई को सुबह 11 बजे दिसपुर पुलिस स्टेशन में हाजिर होने को कहा है। नोटिस में यह भी लिखा है कि अगर श्रीनिवास ऐसा नहीं करते हैं तो वे CRPC की धारा 41A के तहत गिरफ्तार किए जाएंगे। असम कांग्रेस के यूथ विंग की पूर्व अध्यक्ष अंगकिता दत्ता ने श्रीनिवास के खिलाफ शोषण करने की शिकायत दर्ज कराई थी। पूरी खबर पढ़ें...
महाराष्ट्र के पुणे बेंगलुरु हाइवे पर ट्रक और प्राइवेट बस के बीच टक्कर; 4 की मौत, 22 घायल
महाराष्ट्र के पुणे के पास पुणे-बेंगलुरु हाईवे पर ट्रक और प्राइवेट बस के बीच टक्कर हो गई। हादसे में 4 लोगों की मौत हो गई, जबकि 22 लोग घायल हुए। घायलों का अस्पताल में इलाज चल रहा है।
24 घंटे में कोरोना के 10 हजार 112 नए मामले, 29 मौतें; 9 हजार से ज्यादा लोग ठीक हुए, एक्टिव केस 67 हजार
देश में पिछले 24 घंटे में कोरोना के 10 हजार 112 नए मामले सामने आए हैं, जबकि 29 लोगों की मौत हुई है। इस दौरान 9 हजार 833 लोग ठीक हुए हैं। फिलहाल एक्टिव केस का आंकड़ा 67 हजार 806 है। शुक्रवार को 12 हजार 193 नए मामले दर्ज किए गए थे, जबकि 42 लोगों की मौत हुई थी। 10 हजार से ज्यादा लोग कोरोना से रिकवर भी हुए थे। पूरी खबर यहां पढ़ें...
कर्नाटक के पूर्व मुख्यमंत्री एचडी कुमारस्वामी अस्पताल में भर्ती, हालत स्थिर
कर्नाटक के पूर्व मुख्यमंत्री और जेडी(एस) नेता एचडी कुमारस्वामी बेंगलुरु के मनिपाल अस्पताल में भर्ती हैं। उन्हें 22 अप्रैल की शाम को थकान व कमजोरी के चलते भर्ती कराया गया था। अस्पताल ने बताया कि फिलहाल उनकी हालत में सुधार है। उनके सभी जरूरी टेस्ट किए जा चुके हैं और इलाज जारी है।
राजस्थान के डूंगरपुर मेडिकल कॉलेज में आग लगी, 12 बच्चों को रेस्क्यू किया गया
राजस्थान के डूंगरपुर मेडिकल कॉलेज में शनिवार रात आग लग गई। आग नवजात बच्चों के वार्ड में लगी थी। जानकारी मिलते ही दमकल की तीन गाड़ियां मौके पर पहुंचीं और आग पर काबू पा लिया। अधिकारियों ने बताया कि 12 नवजात बच्चों को रेस्क्यू किया गया है।
अमृतपाल सिंह 36 दिन बाद गिरफ्तार, मोगा में गुरुद्वारे से पकड़ा गया
भगोड़े अमृतपाल सिंह को शनिवार देर रात पंजाब पुलिस ने मोगा से अरेस्ट कर लिया। सूत्रों के मुताबिक, अमृतपाल को मोगा के रोडे गांव में एक गुरुद्वारे से गिरफ्तार किया गया। अब अमृतपाल को असम की डिब्रूगढ़ जेल ले जाया जाएगा। अमृतपाल पर NSA के तहत केस दर्ज है। पढ़ें पूरी खबर...
जिलिंगो की पूर्व CEO अंकिती बोस ने महेश मूर्ति के खिलाफ 820 करोड़ का मानहानि केस किया
फैशन टेक्नोलॉजी कंपनी जिलिंगो की को-फाउंडर और पूर्व सीईओ अंकिती बोस ने एंजल इन्वेस्टर महेश मूर्ति के खिलाफ 820 करोड़ रुपए से ज्यादा रुपए के मानहानि का केस किया है। अंकिती ने मानहानि का मुकदमा बॉम्बे हाई कोर्ट में दायर किया है। महेश पर आरोप है कि उन्होंने एक आर्टिकल में अंकिती पर एक स्टार्टअप से अवैध रूप से पैसा लेने का आरोप लगाया था।
उदयपुर के एक रेस्टोरेंट में आग लगी, किसी के हताहत होने की खबर नहीं
राजस्थान के उदयपुर के गुलाब बाग इलाके में शनिवार रात एक रेस्टोरेंट में आग लग गई। जानकारी मिलते ही दमकल की गाड़ियों ने मौके पर पहुंची। अधिकारियों ने बताया कि आग पर काबू पा लिया गया है। किसी के हताहत या घायल होने की सूचना नहीं है।
राहुल गांधी आज से दो दिन के कर्नाटक दौरे पर, बसवा जयंती कार्यक्रम में हिस्सा लेंगे
कांग्रेस नेता राहुल गांधी आज यानी रविवार को दो दिन के कर्नाटक दौरे पर जाएंगे। यहां रविवार को वे बागलकोट जिले में बसवा जयंती समारोह में हिस्सा लेंगे। इस कार्यक्रम को विधानसभा चुनाव से पहले लिंगायत समुदाय को बढ़ावा देने के पार्टी के प्रयास के रूप में देखा जा रहा है। अपने कर्नाटक दौरे में कांग्रेस नेता कई मंदिरों में दर्शन करेंगे, कई कार्यक्रमों में हिस्सा लेंगे। पढ़ें पूरी खबर...
अखिलेश यादव बोले- जाति आधारित जनगणना से ही 'राम राज्य' और 'समाजवाद' संभव है
उत्तर प्रदेश के पूर्व मुख्यमंत्री और समाजवादी पार्टी के प्रमुख अखिलेश यादव ने शनिवार को एक बार फिर जाति आधारित जनगणना कराने का मुद्दा उठाया। उन्होंने दावा किया कि जाति आधारित जनगणना से ही 'राम राज्य' संभव है। इससे सबका विकास होगा, यह भाईचारा लाएगा। भेदभाव समाप्त करेगा और लोकतंत्र को मजबूत करेगा।